CELEX: 31999D0558
Language: hu
Date: 1999-07-26 00:00:00
Title: A Bizottság határozata (1999. július 26.) a törzskönyvezett lovak Ecuadorból történő behozatala tekintetében a 79/542/EGK tanácsi határozat, valamint a 92/160/EGK és a 93/195/EGK bizottsági határozat módosításáról (az értesítés a C(1999) 2438. számú dokumentummal történt)EGT vonatkozású szöveg

Fontos jogi nyilatkozat

|

31999D0558

Hivatalos Lap L 211 , 11/08/1999 o. 0053 - 0054

		A Bizottság határozata(1999. július 26.)a törzskönyvezett lovak Ecuadorból történő behozatala tekintetében a 79/542/EGK tanácsi határozat, valamint a 92/160/EGK és a 93/195/EGK bizottsági határozat módosításáról(az értesítés a C(1999) 2438. számú dokumentummal történt)(EGT vonatkozású szöveg)(1999/558/EK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 17. cikke (2) bekezdésére,(1) mivel a legutóbb az 1999/301/EK bizottsági határozattal [2] módosított 79/542/EGK tanácsi határozat [3] megállapította azon harmadik országok jegyzékét, amelyekből a tagállamok engedélyezik szarvasmarhafélék, sertések, lófélék, juh és kecske, valamint friss hús és húsipari termékek behozatalát; mivel e határozat mellékletének 2. részében a törzskönyvezett lovak külön oszlopában Ecuador is szerepel;(2) mivel a legutóbb az 1999/236/EK határozattal [4] módosított 92/160/EGK bizottsági határozat [5] megállapította egyes harmadik országok régiókba sorolását a lófélék behozatala szempontjából; mivel e határozat Ecuadort úgy sorolta régióba, hogy a törzskönyvezett lovak újbóli beléptetését kizárólag a Quito főváros térségébe történő ideiglenes kivitel esetére korlátozta;(3) mivel a legutóbb az 1999/228/EK határozattal [6] módosított 93/195/EGK bizottsági határozat [7] meghatározta a törzskönyvezett lovak Ecuadorba való ideiglenes kivitelét követő újbóli beléptetésére irányadó állat-egészségügyi feltételeket és az állatorvosi bizonyítvány kiállítását;(4) mivel az Ecuadorba kiküldött bizottsági küldöttség komoly hiányosságokat tárt fel a lovak állat-egészségügyi felügyelete, az állatorvosi felügyelet, a betegségek bejelentése, valamint a lófélékkel kapcsolatos behozatali és kiviteli eljárások terén; mivel azonban a 92/160/EGK határozat elfogadása óta Ecuadorból a Közösségbe lovakat újból nem hoztak be;(5) mivel különösen a betegségek ellenőrzése és a betegségekről való tájékoztatás elégtelensége miatt Ecuadorban nem tisztázott a lovak venezuelai agy- és gerincvelő gyulladásával és a tenyészbénasággal kapcsolatos helyzet;(6) mivel a Quito főváros térségébe való ideiglenes kivitelüket követően a törzskönyvezett lovak újbóli beléptetését meg kell tiltani; mivel emiatt Ecuadort el kell hagyni a harmadik országok 790/542/EGK tanácsi határozat mellékletében szereplő jegyzékéből, következésképpen a 92/160/EGK és a 93/195/EGK határozatokat megfelelően módosítani kell;(7) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA 79/542/EGK tanácsi határozat mellékletének 2. részében, a törzskönyvezett lovak külön oszlopából az Ecuadorra vonatkozó alábbi sort el kell hagyni:EC | Ecuador | × | (1) |2. cikkA 92/160/EGK bizottsági határozat mellékletéből az Ecuadorra vonatkozó alábbi szöveget el kell hagyni:"Ecuador [8]Quito térsége."3. cikkA 93/195/EGK bizottsági határozat a következőképpen módosul:1. az I. melléklet D. csoportjában szereplő "Ecuador" [9] szöveget el kell hagyni;2. a II. melléklet D. csoportjában szereplő "Ecuador" [10] szöveget el kell hagyni;4. cikkEnnek a határozatnak a tagállamok a címzettjei.Kelt Brüsszelben, 1999. július 26-án.a Bizottság részérőlFranz Fischlera Bizottság tagja[1] HL L 224., 1990.8.18., 42. o.[2] HL L 117., 1999.5.5., 52. o.[3] HL L 146., 1979.6.14., 15. o.[4] HL L 87., 1999.3.31., 13. o.[5] HL L 71., 1992.3.18., 27. o.[6] HL L 83., 1999.3.27., 77. o.[7] HL L 86., 1993.4.6., 1. o.[8] HL L 224., 1990.8.18., 42. o.[9] HL L 224., 1990.8.18., 42. o.[10] HL L 224., 1990.8.18., 42. o.--------------------------------------------------